Jahon chempionatida Chili terma jamoasi Avstraliyani mag‘lub etdi

Jahon chempionatining “B” guruhidan o‘rin olgan Chili—Avstraliya terma jamoalari ishtirokidagi o‘yinda janubiy amerikaliklar 3:1 hisobida g‘alabaga erishdi, deb xabar berdi Uff.uz.

O‘yinning 12-daqiqasida Aleksis Sanches gol kiritib, terma jamoasini oldinga olib chiqdi. Oradan ikki daqiqa o‘tar-o‘tmas avstraliyaliklar yana bitta gol o‘tkazib yubordi. 35-daqiqada Avstraliya terma jamoasi a’zosi Tim Keyxil hisobni qisqartirishga muvaffaq bo‘ldi.
Ikkinchi bo‘lim boshida Avstraliya yana bitta gol kiritib, hisobni tenglashtirdi. Ammo hakam bu vaziyatda o‘yindan tashqari holatni qayd etdi. Takroriy vaziyat hakam haq ekanini ko‘rsatdi.
Bosejur uchrashuvda terma jamoasi ishonchli hisobda g‘alaba qozonishini ta’minlab beruvchi golni kiritdi. Ushbu g‘alabadan keyin Chili o‘z guruhida ikkinchi o‘ringa ko‘tarildi.